มีตุ่มใสขึ้นตามหน้าตามตัวไม่มากครับมีใข้อ่อนๆเจ็บคอร่วมด้วย....แต่ผมเคยเป็นอีสุกอีใสแล้วนะครับ....เป็นมาเกือบ2อาทิตย์แล้วยังไม่หายเลย
สวัสดีค่ะ สาเหตุของการเกิดผื่นที่เป็นตุ่มน้ำใสตามหน้าและตามตัว ได้แก่1. การติดเชื้อไวรัสที่ทำให้เกิดโรคอีสุกอีใสซึ่งมักจะมีอาการคล้ายกับอาการของไข้หวัดนำมาก่อน เช่น ไข้ ปวดศีรษะ เจ็บคอ ต่อมาผื่นจะขึ้นทั่วตัว รวมถึงใบหน้า โดยจะเริ่มจากการเป็นผื่นเม็ดสีแดงก่อน และจะกลายเป็นตุ่มน้ำใสและตกสะเก็ดแห้งไปในผู้ที่เคยเป็นอีสุกอีใสมาแล้วในบางราย พบมีรายงานว่ามีโอกาสกลับเป็นซ้ำได้อีก ดังนั้นหากลักษณะของอาการและผื่นเหมือนกับโรคอีสุกอีใส ก็อาจเป็นไปได้ว่าเป็นอีสุกอีใสอีกครั้ง2. ผื่นผิวหนังอักเสบ (eczema) โดยระยะแรกจะมีผื่นแดงคัน ผิวหนังรอบๆ ผื่นบวม ต่อมาอาจกลายเป็นตุ่มน้ำใส เมื่อตุ่มน้ำแตกออกจะแห้งแล้วกลายเป็นสะเก็ด สามารถเกิดได้กับผิวหนังทุกส่วนของร่างกาย อาจเกิดตำแหน่งเดียวหรือหลายตำแหน่งพร้อมกัน สาเหตุอาจเกิดจากการแพ้สารเคมีบางอย่าง เรียกว่า ผื่นแพ้สัมผัส(allergic contact dermatitis) หรือเป็นโรคผิวหนังอักเสบชนิด seborrheic dermatitis3. การติดเชื้อแบคทีเรียบางชนิดที่ผิวหนัง ก็ทำให้เป็นผื่นที่เป็นตุ่มน้ำใสได้ เช่นโรคพุพอง(impetigo) ซึ่งอาจกลายเป็นตุ่มหนองตามมา ผิวหนังบริเวณรอบๆ มักจะบวมแดงอักเสบ และมักมีอาการไข้และปวดเมื่อยร่วมด้วย4. โรคผิวหนังที่เกิดจากโรคภูมิแพ้ตนเองชนิดต่างๆแนะนำให้ไปพบแพทย์เพื่อตรวจว่าเป็นลักษณะของโรคอีสุกอีใสหรือไม่ค่ะ เพราะหากเป็นอีสุกอีใสที่อายุมากกว่า 12 ปี ควรทานยาต้านไวรัสรักษาเพื่อป้องกันการเกิดโรคแทรกซ้อนที่มีโอกาสเกิดขึ้นในผุ้ใหญ่ได้มากกว่าในเด็กที่เป็นอีสุกอีใสค่ะ หากตุ่มเกิดจากการติดเชื้อแบคทีเรีย ก็ควรทานยาปฏิชีวนะค่ะในเบื้องต้นหากมีอาการคันมาก แนะนำให้ทานยากลุ่มแก้แพ้ แก้คัน เช่นไฮดรอกไซซีน (hydroxyzine), chlorpheniramine (CPM) เป็นต้น ควรหลีกเลี่ยงการเกาค่ะ